**Иницијални тест из српског језика – 4. разред**

**1. Означи 3 градивне именице:**

сребро

песак

јагњад

вода

машна

облаци

**2. Јована и Петра седе у трећем реду. Када властите именице замениш личним заменицама, реченица гласи:**

Они седе у трећем реду.

Оне седе у трећем реду.

Ви седите у трећем реду.

Ми седимо у трећем реду.

**3. Пронађи 3 глагола у будућем времену:**

легли су

лежаћу

легао сам

ћу легнути

ћемо лежати

лежимо

**4. У којој реченици реч КРИЛО има своје право, основно значење:**

Бубамарина крила имала су црне туфнице.

Војници су седели под шаторским крилом.

Маче се сакрило у бакино крило.

Знак је био исписан на крилима авиона.

**5. Пронађи 3 речи које су правилно написане:**

авијон

фиока

био

мајица

боица

шијо

**6. Која реченица је исправно написана:**

Улица се не прелази када је црвено светло на семафору.

Ти незнаш ниједан одговор!

Рекао је да не ће вечерати.

Неумем да нацртам овцу!

**7. Само једна реченица није правописно тачна - пронађи је!**

Бако, долазим ти око Нове Године!

Мој цртеж је објављен у часопису "Полетарац".

Летоваћемо на Сребрном језеру.

За Немце кажу да често једу кобасице са купусом.

**8. Која реченица није правописно тачна:**

Знао сам да постоји Урошева прабака.

За доручак имамо пршуту и Златиборски сир.

Неко је украо Зоричин бицикл.

На лесковачким улицама нема ђубрета.

**9. Пронађи реченицу у управном говору која је правилно написана:**

Лена је питала: "Мама, да ли су моје очи зелене?"

"Мама да ли су моје очи зелене?" питала је Лена.

Лена се питала маму да ли су њене очи зелене.

"Мама", питала је Лена да ли су моје очи зелене?

**10. Са горњег спрата зачуло се МЕТАЛНО звонце. Одреди врсту, род и број наглашеног придева:**

описни, женски род, једнина

присвојни, мушки род, множина

градивни, женски род, једнина

градивни, средњи род, једнина

**11. Означи 2 глагола збивања:**

цветати

обрадовати се

убости

спавати

сашити

вејати

**12. Следећу реченицу напиши у одричном облику у прошлом времену: ТИ РЕДОВНО ВЕЖБАШ ЗА ТЕСТ.**

Ти редовно ниси вежбао за тест.

Ти редовно не вежбаш за тест.

Ти редовно нећеш да вежбаш за тест.

Ти нередовно вежбаш за тест.

**13. Воз је стајао на трећем перону. Путница је носила два кофера. Из другог кофера је вирио рукав кошуље. Први кофер је био претежак. У воз је унела и три мања ранца. Колико укупно има ОСНОВНИХ, а колико РЕДНИХ бројева у датим реченицама:**

3 основна и 2 редна

2 основна и 3 редна

2 основна и 2 редна

3 редна и 3 основна

**14. У једном низу глагола постоји уљез - пронађи тај низ:**

мислимо, цртамо, гледамо

месите, идете, пијете

пише, црта, стоји

зидаш, плешем, цветам

**15. Која реч није СИНОНИМ за реч БРОД:**

једрилица

једрењак

чамац

прамац

лађа

**16. Пронађи именицу која није збирна:**

листови

трње

телад

грање

унучад

камење